Այնուհետև Վեհափառ Հայրապետն այցելեց մանկական խաղասենյակում հավաքված մանուկներին և նրանց ծնողներին՝ շնորհավորելով Նոր Տարվա և մեր Տիրոջ Սուրբ Ծննդյան հուսանորոգ տոների առիթով։ Գարեգին Բ Կաթողիկոսը, խոսելով Սուրբ Ծննդյան խորհրդի մասին, ընդգծեց, որ Աստված իր սերը և առատ շնորհները բոլորին է բաշխում ըստ իրենց կարիքների՝ պայծառակերպելով ամենքի կյանքը։ Վեհափառը հորդորեց փոքրիկներին այդ հավատով ու հույսով լցվել և մաղթեց շուտափույթ ապաքինվելով՝ վերադառնալ իրենց բնականոն կյանքին։